આ સંદર્ભે સતલાસણા આરએફઓ દ્વારા તત્કાલીન આરએફઓ અને ત્રણ વનપાલ વિરૂદ્ધ સતલાસણા પોલીસ સ્ટેશનમાં ફરીયાદ નોંધાવી હતી. આ કેસની તપાસ એલસીબી પોલીસને સોંપવામાં આવી હતી. જે તે સમયે ચેકડેમ માટે સિમેન્ટ, રેતી, કપચી અને પાણી સપ્લાય કરનાર સપ્લાયરોની વિરૂદ્ધમાં ફરીયાદ નોંધાઈ હતી.જો કે તેમની આ કેસમાં કોઈ ભૂમિકા નહી હોવાથી વડગામ તાલુકાનાં ચિત્રોડા ગામનાં ચૌધરી કમલેશ અભુભાઈ અને પ્રજાપતિ દિનેશ રામજીભાઈએ ગુજરાત હાઈકોર્ટમાં આગોતરા જામીન મેળવવા માટે અરજી કરતાં હાઈકોર્ટે આગોતરા જામીન મંજૂર કરતાં તેઓ એલસીબી કચેરીમાં હાજર થયા હતા.એલસીબી દ્વારા બંનેનું નિવેદન લઈને જામીન પર મુક્ત કરાયા હતા.જ્યારે આ કેસમાં હજી પણ તત્કાલીન આરએફઓ અને તત્કાલીન ત્રણ વનપાલ ફરાર છે.